Ruth Dreifuss

Ruth Dreifuss (født 9. januar 1940 i St. Gallen) er en sveitsisk politiker fra Sozialdemokratische Partei der Schweiz.

Dreifuss kommer fra kantonen St. Gallen, og bor i Endingen i Aargau i den tyskspråklige delen av landet. Hun ble 10. mars 1993 innvalgt i Forbundsrådet, den føderale regjeringen, i Sveits. Hun gikk av 31. desember 2002. Som medlem av Forbundsrådet ledet hun Eidgenössisches Departement des Innern, det sveitsiske innenriksdepartementet.

I 1999 var hun forbundspresident, dvs. leder for regjeringen og statsoverhode, i Sveits. Hun var visepresident året før.

Ruth Dreifuss har jødisk opprinnelse, men betegner seg som ateist. Hun var den andre kvinnen og den første med jødisk bakgrunn som ble innvalgt i Forbundsrådet. Hun var også den første kvinnelige presidenten i Sveits.

Hun snakker tysk, fransk, italiensk, engelsk og spansk.

Referanser

Litteratur 
 Isabella Maria Fischli: Dreifuss ist unser Name. Eine Politikerin, eine Familie, ein Land. Pendo Verlag, Zürich 2002 – ISBN 3-86612-006-0

Eksterne lenker 
 
 Jennifer Breger, Biography of Ruth Dreifuss, Jewish Women Encyclopedia (Eng.)

Sveitsiske politikere
Personer fra Sankt Gallen
Forbundspresidenter i Sveits